Mela issa sira nafu li minkejja dak kollu li jgħidu l-ilsna ħżiena f'dan il-pajjiż Neville Gafà hu s- sors ta' altruwiżmu bla limitu. Ix-xogħol volontarju li qed jagħmel fl-uffiċċju tal-Prim Ministru huwa biss eżempju wieħed minn ħafna. Il-bqija, għax hu bniedem umli, jagħmel ħiltu biex jibqa' mistur. Kultant insiru nafu xi ħaga, bħal per eżempju dawk l-eluf ta' visa għal skop mediku li "tqassmu b'xejn". Min jaf, forsi għalhekk kien il-Libja dan l-aħħar biex ikompli din l-opra ta' benefiċjenza. Jekk ħasbu li qed jgħaddu n-nies biż-żmien, huma mqarrqin!